Heideboden 2012 (0.75 l) - punaviinit - Itävalta - 446037 - Viinikartta.fi
Tuotantoalue: Rypäleet kasvoivat Neusiedlerseen viinialueella, joka sijaitsee Wienin kaupungista kaakkoon. Valmistus: Osa viinistä kävi suurissa tammisammoissa ja osa terästankeissa. Kypsytys: Viini kypsyi enintään 6 kuukautta vanhoissa tammitynnyreissä. Vähintään 6 kuukauden pullokypsytys. Tuottaja: Willi Opitz perusti nimeään kantavan viiniliikkeen vuonna 1995. Aluksi tarhahehtaareja oli yksi, nykyään jo 17. Vuosituotanto on noin 100 000 pulloa viiniä, joista kolmasosa punaviiniä, kolmasosa valkoviiniä ja loput makeita viinejä.
Blaufränkisch on Itävallan yleisimmin viljelty tumma rypälelajike. Se on rypäleenä kepeä ja hapokas, ja siitä valmistetut viinit juodaan nuorehkoina. Blaufränkisch on parhaimmillaan sekoiteviineissä, joissa sen täysi potentiaali pääsee esille.
Heideboden on väriltään tummanpunainen ja läpikuultava, jossa on häivähdys violetin sävyjä. Tuoksussa on hentoa kukkaisuutta, tummaa hedelmäisyyttä, marjaisuutta, kirsikkaa ja mansikkaa. Maku jatkuu kirsikan, karpalohillon ja kevyen yrttisyyden voimin. Jälkimaku on tyylikäs ja hienostuneen tasapainoinen.
Modernin tyylikäs ja konstailematon viini ruokapöytään, kun lautasella on lihapullat kermakastikkeessa, perunamuusi ja puolukkasurvos. 3/5 tähteä. (www.hs.fi, julkaistu 28.2.2013)
07.03.2013 klo 19:34 Muokkaa PoistaAsiaton viesti?
Viinin rypälekoostumus: Blaufränkisch, Merlot, Cabernet Sauvignon